ದೆಹಲಿ ಪ್ರವಾಹ; ಮೆಟ್ರೋ ಸವಾರಿಯಲ್ಲಿ ಕಚೇರಿಗೆ ತೆರಳಿದ ಶಾರ್ಕ್ ಟ್ಯಾಂಕ್‌‌ನ ರಾಧಿಕಾ ಗುಪ್ತಾಗೆ ಮೆಚ್ಚುಗೆ ಶಾರ್ಕ್ ಟ್ಯಾಂಕ್ ಇಂಡಿಯಾದ ತೀರ್ಪುಗಾರ್ತಿ ಮತ್ತು ಎಡೆಲ್ವೀಸ್ ಮ್ಯೂಚುವಲ್ ಫಂಡ್ ಎಂಡಿ ಮತ್ತು ಸಿಇಒ ಆಗಿರುವ ರಾಧಿಕಾ ಗುಪ್ತಾ ಅವರು ದೆಹಲಿಯಲ್ಲಿ ಪ್ರವಾಹಕ್ಕೆ ಸಿಲುಕಿದ ಅನುಭವವನ್ನು ಹಂಚಿಕೊಂಡಿದ್ದಾರೆ. ದೆಹಲಿಯ ಮಳೆಯು ರಸ್ತೆಗಳನ್ನು ನದಿಗಳಾಗಿ ಮತ್ತು ರಾಷ್ಟ್ರ ರಾಜಧಾನಿಯನ್ನು ಸರೋವರಗಳ ನಗರವಾಗಿ ಪರಿವರ್ತಿಸಿದೆ. ರದ್ದಾದ ವಿಮಾನಗಳಿಂದ ಹಿಡಿದು ದೆಹಲಿ ವಿಮಾನ ನಿಲ್ದಾಣದ ಟರ್ಮಿನಲ್ 1 ರ ಮೇಲ್ಛಾವಣಿ ಕುಸಿತದವರೆಗಿನ ಇತ್ತೀಚಿನ ಘಟನೆಗಳು ದೆಹಲಿ ಮಳೆಯನ್ನು ರಾಷ್ಟ್ರವ್ಯಾಪಿ ಬಿಸಿ ಚರ್ಚೆಯ ವಿಷಯವಾಗಿ ಪರಿವರ್ತಿಸಿವೆ. ಅನೇಕ ಇಂಟರ್ನೆಟ್ ಬಳಕೆದಾರರು ದೆಹಲಿ-ಎನ್‌ಸಿಆರ್‌ನಲ್ಲಿ ಭಾರೀ ಮಳೆಯ ದೃಶ್ಯಗಳನ್ನು ಹಂಚಿಕೊಂಡಿದ್ದಾರೆ. ಅವರಲ್ಲಿ ಶಾರ್ಕ್ ಟ್ಯಾಂಕ್ ಇಂಡಿಯಾದ ತೀರ್ಪುಗಾರ್ತಿ ಮತ್ತು ಎಡೆಲ್ವೀಸ್ ಮ್ಯೂಚುವಲ್ ಫಂಡ್ ಎಂಡಿ ಮತ್ತು ಸಿಇಒ ಆಗಿರುವ ರಾಧಿಕಾ ಗುಪ್ತಾ ಅವರು ಕೂಡಾ ದೆಹಲಿಯಲ್ಲಿ ಪ್ರವಾಹಕ್ಕೆ ಸಿಲುಕಿರುವ ಅನುಭವವನ್ನು ಹಂಚಿಕೊಂಡಿದ್ದಾರೆ. ತನ್ನ ಎಕ್ಸ್ ಖಾತೆಗಯಲ್ಲಿ ಗುಪ್ತಾ ನಾಲ್ಕು ಚಿತ್ರಗಳನ್ನು ಹಂಚಿಕೊಂಡಿದ್ದಾರೆ, ಅಲ್ಲಿ ಮೊದಲ ಫೋಟೋದಲ್ಲಿ ದೆಹಲಿಯ ಆರ್ದ್ರ ಲೇನ್‌ನಲ್ಲಿ ಕಾರು ಮುಳುಗಿದೆ. ಎರಡನೇ ಫೋಟೋ ಅವರು ಮೆಟ್ರೋದಲ್ಲಿ ಸವಾರಿ ಮಾಡುವುದನ್ನು ತೋರಿಸುತ್ತದೆ. ಡೇಟಿಂಗ್: ಈ ವ್ಯಕ್ತಿ ಒಳ್ಳೆ ಪಾರ್ಟ್ನರ್ ಆಗಲ್ಲ ಅಂತ ಹೇಳೋ 7 ಚಿಹ್ನೆಗಳಿವು.. ಅದರೊಂದಿಗೆ, 'ನೀವು ರೋಡ್‌ಶೋ ಮಾಡಬೇಕಾದ ದಿನ ದೆಹಲಿಯು ಪ್ರವಾಹಕ್ಕೆ ಸಿಲುಕಿದಾಗ ನೀವು ಏನು ಮಾಡುತ್ತೀರಿ?' 'ಮೆಟ್ರೋಗಾಗಿ ಕಾರನ್ನು ಬಿಡಿ, ದೆಹಲಿಯ ಮಗುವಿನಂತೆ ಚೋಲೆ ಭತುರಾ ಮತ್ತು ರಾಜ್ಮಾ ಚವಾಲ್ ಅನ್ನು ಆನಂದಿಸಿ ಮತ್ತು ಕೆಲಸ ಮಾಡುವುದನ್ನು ಮುಂದುವರಿಸಿ… ' ಎಂದು ಅವರು ಸೇರಿಸಿದ್ದಾರೆ. ಗುಪ್ತಾ ಹಂಚಿಕೆೊಂಡ ಪೋಸ್ಟ್‌ಗೆ ಪ್ರತಿಕ್ರಿಯಿಸಲು ಅನೇಕರು ಕಾಮೆಂಟ್‌ಗಳ ವಿಭಾಗಕ್ಕೆ ಬಂದಿದ್ದಾರೆ. ಪೋಸ್ಟ್ 41,000 ಕ್ಕೂ ಹೆಚ್ಚು ವೀಕ್ಷಣೆಗಳನ್ನು ಗಳಿಸಿದೆ. ಬಳಕೆದಾರರು ಬರೆದಿದ್ದಾರೆ, 'ಈ ದುರಂತವನ್ನು ಫೇಸ್ ಮಾಡಲು ಇದು ಸರಿಯಾದ ಮನೋಭಾವವಾಗಿದೆ. ಜನರು ಅದರ ಬಗ್ಗೆ ಹಳಿಯುತ್ತಾ ಕೂತಿರುವಾಗ, ಮೇಡಂ, ನೀವು ಅದನ್ನು ನಿಜವಾಗಿಯೂ ಸಕಾರಾತ್ಮಕ ದೃಷ್ಟಿಕೋನದಿಂದ ತೆಗೆದುಕೊಂಡಿದ್ದೀರಿ. ಶ್ಲಾಘನೀಯ!!' ಎಂದೊಬ್ಬರು ಬರೆದಿದ್ದಾರೆ. ವ್ಯಾಕ್ಸಿಂಗ್, ಶೇವಿಂಗ್ ಅಥವಾ ಲೇಸರ್? ಅತ್ಯುತ್ತಮ ಕೂದಲು ತೆಗೆಯುವ ವಿಧಾನ ಯಾವುದು? ಏತನ್ಮಧ್ಯೆ, ಕೆಲವು ಬಳಕೆದಾರರು ರಾಧಿಕಾಗೆ ದೆಹಲಿಯಲ್ಲಿ ಚೋಲೆ ಭತುರಾ ಎಲ್ಲಿ ಚೆನ್ನಾಗಿ ಸಿಗುತ್ತದೆ ಎಂದು ಎಂದು ಸಲಹೆ ನೀಡಿದರು. ಇದರೊಂದಿಗೆ, ದೆಹಲಿ ಮೆಟ್ರೋ ರೈಲು ನಿಗಮವು ಮೆಟ್ರೋದಲ್ಲಿ ಸವಾರಿ ಮಾಡಿದ್ದಕ್ಕಾಗಿ ರಾಧಿಕಾ ಗುಪ್ತಾ ಅವರಿಗೆ ಧನ್ಯವಾದಗಳನ್ನು ಅರ್ಪಿಸಿತು. 'ಧನ್ಯವಾದಗಳು ಮೇಡಂ. ದೆಹಲಿ ಮೆಟ್ರೋ ಯಾವಾಗಲೂ ಪ್ರಯಾಣಿಕರಿಗೆ ಉತ್ತಮ ಸೇವೆಗಳನ್ನು ಒದಗಿಸಲು ತನ್ನ ಅತ್ಯುತ್ತಮ ಪ್ರಯತ್ನವನ್ನು ಮಾಡುತ್ತದೆ,' ಎಂದದು ಹೇಳಿದೆ.